แข้งเทพ หวัง 3 แต้ม เปิดรังดวล ฉลามชล ศึกไทยลีก
รองจ่าฝูง แข้งเทพ แบงค็อก ยูไนเต็ด เตรียมเปิดบ้านสนาม ม.ธรรมศาสตร์ รังสิต ทำศึกบิ๊กแมตช์ โตโยต้าไทยลีก 2016 พบ ฉลามชล ชลบุรี เอฟซี ทีมอันดับ 5 ของตาราง ที่จะบุกมาเยือนในวันเสาร์ที่ 17 ก.ย.นี้ โดยเจ้าถิ่นหวังเก็บ 3 แต้มเพื่อกดดันทีมนำจ่าฝูง เอสซีจี เมืองทองฯ ในการไล่ล่าแชมป์ ขณะที่เกมดาร์บี้แมตช์อีสาน สวาดแคท นครราชสีมา มาสด้า เอฟซี จะเปิดรังเหย้า รอรับแข้ง ปราสาทสายฟ้า บุรีรัมย์ ยูไนเต็ด ส่วนเกมหนีตาย นกใหญ่พิฆาต ชัยนาท ฮอร์นบิล เตรียมยกพลเข้ากรุงบุกเยือนอาร์มี่ ยูไนเต็ด,ศึกฟุตบอล โตโยต้า ไทยลีก 2016 เข้าสู่ 5 นัดสุดท้ายของฤดูกาล โดยในวันเสาร์ที่ 17 กันยายนนี้ จะเป็นเกม นัดที่ 30 มีแข่งขัน 5 คู่ 5 สนาม ซึ่งไฮไลต์อยู่ในเวลา 19.00 น. แข้งเทพ แบงค็อก ยูไนเต็ด รองจ่าฝูง มี 71 คะแนน เปิดสนาม ม.ธรรม– ศาสตร์ รังสิต พบ ฉลามชล ชลบุรี อันดับ 5 มี 47 คะแนน ถ่ายทอดสดทรู 4 ยู กับทรูสปอร์ต เอชดี 2,เจ้าถิ่นมีแต้มตามหลัง เอสซีจี เมืองทองฯ จ่าฝูง 3 คะแนน เกมนี้หากชนะจะทำแต้มเท่าและกดดันเมืองทองฯ ซึ่งลงเตะในวันถัดไป โดยความพร้อมของ แข้งเทพ จะขาดแบ็กขวา พุทธินันท์ วรรณศรี ที่โดนแบน แต่ไม่น่ามีปัญหา เพราะเอกชัย สำเร สามารถลงเล่นแทนได้ โดยมี 4 ประสานในแดนหน้าที่ซัดรวมกัน 52 ประตู ล่าตาข่าย ประกอบด้วย กิลเบอร์โต มาเชนา, มาริโอ ยูรอฟสกี, ดราแกน บอสโควิช และเจย์ซี จอห์น โจโจ้ ด้านชลบุรีมีปัญหาในเกมรับ เมื่อจะขาดนัสตพล มาลาพันธ์ เซ็นเตอร์ฮาล์ฟดาวรุ่งที่ติดโทษแบน, แอนเดอร์สัน ดอส ซานโต๊ส บาดเจ็บ ส่วน ชลทิตย์ จันทคาม สภาพร่างกายไม่สมบูรณ์อาจต้องเข็นลงสนาม โดยมี คิม จอง พิล เป็นแกนหลัก ขณะที่แนวรุกมี เกริก–ฤทธิ์ ทวีกาญจน์, นูรูล ศรียานเก็ม, เลอันโดร อัสซัมเซา, โรดริโก เวอร์จิลิโอ นำทีม,เวลาเดียวกัน สวาดแคท นครราชสีมา มาสด้า เอฟซี อันดับ 11 มี 32 แต้ม เฝ้ารังสนามเฉลิมพระเกียรติ 80 พรรษาฯ ทำศึกดาร์บี้แมตช์อีสาน พบ ปราสาทสายฟ้า บุรีรัมย์ ยูไนเต็ด อันดับ 3 มี 55 คะแนน ถ่ายทอดสดทรูสปอร์ต เอชดี 3 เจ้าถิ่นยังต้องการแต้มเพื่อการันตีการอยู่รอด นัดนี้สามารถจัดชุดใหญ่ลงสนามได้ครบครัน นำโดย บียอร์น ลินเดมันน์, ชนัตพล สิกขะมณฑล, มาร์โก ทัคบาจูมี ด้าน บุรีรัมย์ ลุ้นอันดับ 3 แต่สถานการณ์ค่อนข้างลอยตัว เกมนี้จะได้ ดิโอโก ซานโต พ้นโทษแบนกลับมาล่าตาข่ายอีกครั้ง,ส่วนคู่ที่เหลือ เวลา 18.00 น. ตะหานน้ำ ราชนาวี อันดับ 15 มี 30 คะแนน เปิดรังสนามราชนาวี สัตหีบ พบ กว่างโซ้ง เชียงราย ยูไนเต็ด อันดับ 8 มี 44 คะแนน ถ่ายทอดสดทรูสปอร์ต 6 เวลาเดียวกัน มังกรไฟ บีอีซี เทโรศาสน อันดับ 9 มี 38 คะแนน เปิดสนามเฉลิมพระเกียรติ 72 พรรษา มีนบุรี พบ ค้างคาวไฟ สุโขทัย เอฟซี อันดับ 7 มี 45 แต้ม ถ่ายทอดสดทรูสปอร์ต 2 และคู่สุดท้าย ในเวลา 20.00 น. เป็นเกมหนีตาย วงจักร อาร์มี่ ยูไนเต็ด อันดับ 13 มี 30 คะแนน เล่นที่สนามกีฬากองทัพบก พบ นกใหญ่ ชัยนาท ฮอร์นบิล รองบ๊วย 27 แต้ม ถ่ายทอดสดทรูสปอร์ต 2
รองจ่าฝูง แข้งเทพ แบงค็อก ยูไนเต็ด เตรียมเปิดบ้านสนาม ม.ธรรมศาสตร์ รังสิต ทำศึกบิ๊กแมตช์ โตโยต้าไทยลีก 2016 พบ ฉลามชล ชลบุรี เอฟซี ทีมอันดับ 5 ของตาราง ในวันเสาร์ที่ 17 ก.ย.นี้ โดยเจ้าถิ่นหวังเก็บ 3 แต้มเพื่อไล่ล่าแชมป์
ไทยลีก 2016,โตโยต้า ไทยลีก,แบงค็อก ยูไนเต็ด,ชลบุรี เอฟซี,ข่าวกีฬา,ข่าว,ไทยรัฐออนไลน์